
ŠTA ZNAČE RIJEČI POSLANIKA, S.A.V.S., U POGLEDU ALLAHOVIH LIJEPIH IMENA: “KO IH ‘OBUHVATI’, UĆI ĆE U DŽENNET”? 


* 
* 
* 
* 
* 
* 
* 

 
ŠTA ZNAČE RIJEČI POSLANIKA, S.A.V.S., U POGLEDU ALLAHOVIH LIJEPIH IMENA: KO IH ‘OBUHVATI’, UĆI ĆE U DŽENNET?

Postoji mnogo objašnjenja za to. Jedno od tih jeste: Onaj ko ih nauči napamet i moli Allaha, dž.š., postupa prema njihovim značenjima u našem odnosu prema Allahu, dž.š. Od toga jeste i to da se iz onoga iz čega su izvedena, pokuša raditi po tome; kao što je:


Milostivi i Plemeniti, tako da rob treba da navikava samoga sebe da se okiti tim svojstvima onoliko koliko mu to dolikuje.


A ona imena koja su svojstvena samo Allahu, dž.š., kao što su Gordi, Veličanstveni i Dostojanstveni, čovjek je dužan da prizna i da se tome povinuje, a da nastoji da se ne naziva njima.


A ona imena koja imaju ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** obećanja, kao što je: Onaj Koji prašta, Onaj Koji zahvaljuje, Onaj Koji je Milostiv, Onaj Koji je blag, Onaj Koji je Darežljiv i Onaj Koji je Plemenit; neka zastane čovjek kod tih imena u domenu žudnje i želje.


Kod imena koja sadrže prijetnju, kao što je Silni Koji se sveti, Onaj Koji žestoko kažnjava, Onaj Koji brzo svodi račune i sl., čovjek je dužan da zastane u domenu straha i strepnje.


U tim značenjima jeste i to da ih svjedoči rob i da im dadne njihovo pravo značenje, poznavanjem i vjerovanjem. Primjer za to je onaj koji svjedoči Uzvišenost Allaha, dž.š., nad Svojim stvorenjima i Njegovu uzdignutost iznad njih; te Njegovo uzvisivan je nad Svojim prijestoljem, daleko od Svojih stvorenja, tim što ih obuhvaća Svojim znanjem i moći, i drugim; te ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** u ono što zahtijeva ovo svojstvo tako da njegovo srce nađe utočište u Onome Kome se obraća i stoji pred Njim, stajanjem poniznog i neznatnog roba pred Uzvišenim Vladarem osjećajući da se njegove riječi i njegova djela uzdižu ka Njemu, i predočavaju Mu  

se, pa se on stidi da se Njemu dižu njegova djela i riječi koje će ga osramotiti. Rob treba svjedočiti spuštanje naređenja i odredaba Božijih svim dijelovima svijeta u svim vremenima sa vrstama određenja, te raspolaganje usmrćivanjem i oživljavanjem, te uzvisivan je i unizivanje, te spuštanje i dizanje, te davanje i zabranjivanje, te otkrivanje nedaća; te još mnogo toga od raspolaganja u vladavini u kojoj ne raspolaže niko osim Njega (Allaha, dž.š.).


“On upravlja svima, od neba do Zemlje, a onda se sve to Njemu vraća u danu koji, prema vašem računanju vremena, hiljadu godina traje.”228


228 Es Sedžde 5


Iz knjige “200 pitanja i isto toliko odgovora”  

Komentar akide Ehli sunneta vel džemata u obliku pitanja i odgovora.  

Autor: Hafiz ibn ***[Ahmed El-Hakemi](https://pitajucene.com/search/Ahmed+El-Hakemi/answers/ "Pretraži odgovore od hfz. Ahmed El-Hakemi")***


Preuzmite pdf knjigu na ovom linku:  

<https://pitajucene.com/wp-content/uploads/2019/05/200-pitanja-i-isto-toliko-odgovora-Hafiz-ibn-Ahmed-El-Hakemi.pdf>


